10. Forslag til lokalplan nr. 408 – Offentlige formål og boliger ved [adresse] i Hadsten 
mv. (Åben)
Tidl. politisk behandling
PU, 01.06.21, pkt. 5, SS-U, 01.06.21, pkt. 5, TM-U, 
03.06.21, pkt. 3, ØK, 15.05.21, pkt. 18, BY, 22.06.21, 
pkt. 17
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 408 - Offentlige formål og boliger ved 
[adresse] i Hadsten” og ”Forslag til tillæg nr. 3 til Kommuneplan 2021-32”. Planforslagene fremlægges 
efterfølgende i offentlig høring.
Lokalplanområdet, der har et areal på ca. 14 ha, udgøres primært af et landbrugsareal i omdrift, som ligger 
i den nordlige del af Hadsten i området mellem [adresse] og [adresse]. Nord for bækken findes et 
åbent markområde med vidtstrakt udsigt mod bl.a. [adresse]. 
Syd for [adresse] findes flere boligområder, der er sammensat af forskelligartede boligtyper. 
Lokalplanområdet grænser i vest op til det kommunale ”Aktivitetscenter Elbæktoften” og det tilknyttede 
”Botilbud Elbæk” ved Elbæk Alle. Mod øst grænser lokalplanområdet op til [adresse] og tre mindre 
landejendomme på den østlige side heraf.
Planforslagene er udarbejdet med henblik på at muliggøre, at området kan indrettes med bygninger og 
funktioner til offentlige formål herunder specifikt et moderne plejecenter samt en eventuel fremtidig 
udvidelse af ”Botilbud Elbæk” og ”Aktivitetscenter Elbæktoften”. Herudover vil der kunne etableres 
yderligere offentlige funktioner i området samt et boligområde til tæt-lave boliger og etageboliger.
Lokalplanforslaget udlægger et sammenhængende grønt område med grønne landskabskiler, der skaber 
forbindelse mellem naturen og landskabet mod nord og de nye og eksisterende byområder. I lokalplanen 
udlægges der desuden areal til udvidelse af [adresse], en ny rundkørsel og plads til tekniske anlæg, som 
fx regnvandsbassiner.
Bestemmelser om materialevalg i lokalplanen skal bidrage til, at det nye byområde kommer til at fremstå 
med en sammenhængende karakter.
Lokalplanforslaget omfatter hele det område, der er omfattet af ”Lokalplan nr. 8 - Del af [adresse]”, der 
blev vedtaget i 1978. Med vedtagelse af denne lokalplan udgår lokalplan nr. 8.
VURDERING
”Tillæg nr. 3 til Kommuneplan 2021-32” er udarbejdet med henblik på at muliggøre, at der i tilknytning til de 
offentlige funktioner kan opføres boliger i en del af området. Størstedelen af lokalplanområdet er aktuelt 
omfattet af rammeområde 1.OF.15 [adresse] og [adresse] Alle i Kommuneplan 2021-32, der beskriver, at 
området kan anvendes til offentlige og private servicefunktioner fortrinsvis med regional betydning, fx 
uddannelsesinstitutioner, kursusvirksomhed, sociale institutioner samt offentlig administration, brandstation 
Sagsnr. EMN-2022-00678
DokID: 2584309
Vera Iversen
Byråd
26-04-2022 19:00
eller anden kontorvirksomhed. Der må desuden indrettes boliger, som er nødvendige for virksomhedernes 
og institutionernes drift.
I ”Tillæg nr. 3 til Kommuneplan 2021-32” er den østligste del af området i stedet foreslået udlagt i 
rammeområde 1.BO.67 til boligformål. Den resterende del af rammeområde 1.OF.15 fastholdes med 
tillægget til offentlige og private servicefunktioner med en mindre anvendelsesmæssig justering. 
Lokalplanen giver mulighed for at tænke både bygninger og friarealer på tværs af anvendelser og forskellige 
målgrupper. Dermed er der mulighed for at bygge et moderne og fremtidssikret plejecenter potentielt i 
sammenhæng med en række andre anvendelser inden for offentlig service. Der er udlagt byggefelter til 
plejecenterbyggeri og andre offentlige serviceformål herunder botilbud samt udvidelse af plejecentret.
I boligområdet fastsætter lokalplanen en blanding mellem et, to og tre etager for at skabe rammerne for en 
boligsammensætning med blandede målgrupper, der både fra begyndelsen og hen over årene sikrer en 
aldersfordeling, der giver liv til området og bidrager til et positivt samspil med plejecentret og andre 
offentlige tilbud i hverdagen.
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det tilfører rekreativ kvalitet 
for området. Vandhåndteringen vurderes at være i overensstemmelse med retningslinjerne i Kommuneplan 
2021-32 vedrørende bæredygtig vandhåndtering herunder indarbejdelse af LAR-løsninger i byudviklingen.
ØKONOMI
Udbygningen af området forventes realiseret som kommunale projekter og via udstykning og efterfølgende 
grundsalg af storparceller til boligbyggeri. 
Vejene, med undtagelse af interne veje på storparceller og parkeringspladser i boligområdet, klassificeres 
som offentlige, og der må forventes udgifter til efterfølgende kommunal drift og vedligeholdelse.
I forlængelse af lokalplanen kan der forventes udgifter til byggemodning af området herunder arkæologiske 
undersøgelser samt eventuelt omlægning af ledninger langs [adresse] og [adresse].
Der er under de arkæologiske forundersøgelser fundet fortidsminder, som Slots- og Kulturstyrelsen 
vurderer, er så væsentlige, at de skal undersøges ved en egentlig arkæologisk udgravning. Omfanget af 
den egentlige arkæologiske udgravning er vist i redegørelsen i lokalplanforslaget. Byrådet har 22. februar 
2022 givet anlægsbevilling til gennemførelse af denne. 
Lokalplanområdet er beliggende i landzone og overføres ved lokalplanens endelige vedtagelse til byzone. 
INDDRAGELSE
Borgerinddragelse og kommunikation om lokalplanforslaget og forslaget til kommuneplantillæg sker efter 
reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet. 
Lokalplanforslaget og forslaget til kommuneplantillæg skal efter godkendelse offentliggøres ved 
annoncering på kommunens hjemmeside med en indsigelsesfrist, som Teknik og Miljø anbefaler fastlagt til 
otte uger. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 408 - Offentlige formål og boliger ved [adresse] i Hadsten” og ”Tillæg nr. 
3 til Kommuneplan 2021-32” godkendes.
BESLUTNING
     
     
      
Plan- og Landdistriktsudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt med den tilføjelse, at forslag til lokalplan nr. 408 og kommuneplantillæg nr. 3 fremlægges i 
offentlig høring i 8 uger.
Bilag
1.
Forslag til lokalplan nr. 408 - Offentlige formål og boliger ved [adresse] i Hadsten (2593914)
2.
Forslag til tillæg nr. 3 til Kommuneplan 2021-32 (2593915)
